Авторым характеристикэу къыритырэр игъорыгъозэ лъегъэк1уатэ. Шэн дэими, шэн дэгъуми къыгъэлъэгъонэу зыфаер лъык1уатэ къэс нахь къыхегъэщы, ежь иеплъык1э еджак1ом гурегъа1о. Гущы1эм пае, Къаймэт апэ тызы1ук1эрэм: «...зы к1элэ бжьыш1о пкъыш1о горэ зэк1ужьэу фэпагъэу...»; ащ къынэуж: «адыгэ хабзэм тетэу чыжьэк1э шым къемыпсыхэу, Къаймэт зэрэтесэу къяк1ол1агъ... зэк1э итеплъэк1э л1ы бжьыш1о гохьэу унэ зыкъык1идзэщтыгъ...»; авторым ет1ани лъегъэк1уатэ: «Къаймэт ригъэлъэгъурэ пстэури гъэш1эгъон фырикъущтыгъэ. Ищыгъыни, и1эмэ-псэми, шъок1э-пак1эу ишыуанэ пылъым рыгъунэу ащ фэдэу 1эпк1э-лъапк1эу, ащ фэдизэу тегъэпсыхьагъэу зэгъэк1угъагъэх».